Nies mill-Ewropa kollha segwew sitt kandidati għall-presidenza tal-Kummissjoni jiddiskutu l-verżjonijiet tagħhom għall-UE. Id-Dibattitu Presidenzjali – Elezzjonijiet tal-UE 2019 li sar fil-15 ta' Mejju ġie mxandar minn tal-inqas 35 stazzjon u minn iktar minn 60 pjattaforma online u kien opportunità biex wieħed jiskopri l-pożizzjoni tal-kandidati ewlenin rigward firxa ta' kwistjonijiet. Id-dibattitu, li sar fil-Parlament Ewropew fi Brussell, kien immexxi minn tliet moderaturi televiżivi. L-ordni tal-kelliema ttella' bil-polza. Id-dibattitu huwa wieħed mill-avvenimenti ewlenin fil-perjodu li jwassal għall-elezzjonijiet Ewropej fit-23, l-24 u s-26 ta' Mejju. Il-Parlament Ewropew il-ġdid u l-Kummissjoni Ewropea l-ġdida se jistabbilixxu d-direzzjoni tal-UE għall-ħames snin li ġejjin. Ara l-filmat ta' hawn fuq għal uħud mill-mumenti saljenti. Dwar il-proċess ta' kandidat ewlieni Il-partiti politiċi jressqu kandidati għall-kariga ta' president tal-Kummissjoni Ewropea qabel l-elezzjonijiet Ewropej. Il-kandidat ewlieni nnominat mill-Kunsill, u li jkun kapaċi jikseb l-appoġġ tal-maġġoranza fil-Parlament, jiġi elett President tal-Kummissjoni Ewropea permezz ta' votazzjoni fil-Parlament. Dawn il-kandidati huma magħrufa wkoll bit-terminu Ġermaniz "Spitzenkandidaten". Din is-sistema ntużat għall-ewwel darba fl-2014 biex intgħażel il-President attwali tal-Kummissjoni Jean-Claude Juncker. Kien hemm xi partiti politiċi li nnominaw iktar minn kandidat ewlieni wieħed, iżda għażlu persuna waħda biex tirrappreżentahom fid-dibattitu tal-15 ta' Mejju. Għal aktar informazzjoni Materjal awdjoviżiv Iktar dwar id-dibattitu u l-kandidati Involvi ruħek Għodda utli għall-istampa dwar l-elezzjonijiet Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF